**ELŐTERJESZTÉS**

**Körmend Város Önkormányzata Képviselő-testülete 2022. szeptember 13-i rendkívüli ülésére**

**Tárgy**: Körmend város hatályos településrendezési eszközeinek 10. számú módosítása - rendelet és településszerkezeti terv módosítása

Tisztelt Képviselő-testület!

A Képviselő-testület ebben az évben több alkalommal rendelte el a helyi építési szabályzat módosítását.

Ezek az a döntések az alábbiak voltak:

1. 13/2021.(IX.2.) számú határozata alapján: Körmend város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 307/2 hrsz. ingatlan és környezete vonatkozásában a parkolás/gépjármű elhelyezés eltérő szabályozása, saját telken belül el nem helyezhető gépjárművek más területen való elhelyezésének szabályozásával.
2. 10/2022.(II.10.) számú határozata alapján: Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 1567/2 és 1566/3 hrsz.-ú telek tekintetében annak érdekében, hogy az ingatlanok Vt. övezeti besorolásba kerülhessenek, és hogy a megengedett legmagasabb épületmagasság 15 m-ben kerüljön meghatározásra.
3. a 35/2022.(IV.6.) I. számú határozata alapján: Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 508 és 509 helyrajzi ingatlanok tekintetében akként, hogy az övezeti határ kövesse a mindenkori telekhatárokat.
4. a 35/2022.(IV.6.) II. számú határozata alapján: Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 896 helyrajzi számú terület kereskedelmi, szolgáltató övezetbe sorolását.
5. a 76/2022. (V.26.) számú határozata alapján: Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 04/29, 04/30, 04/31 és a 04/32 ingatlanok tekintetében akként, hogy az belterületi határt az érintett Mák övezet D-i oldalára módosítsa.

Csatoljuk az 1-5). pont szerinti témákban a módosítás munkaanyagát.

Az állami főépítész záróvéleményét megalapozó egyeztető tárgyalásra 2022. augusztus 24.-én kerül sor, amelyről a testületi ülésen tudok tájékoztatást adni.

A határozati javaslat a „Jóváhagyó munkarész” 77-94. oldalon található.

Kérem a Testületet, hogy döntsön először a határozat elfogadásáról, majd a rendelet-tervezet elfogadásáról.

Körmend, 2022. szeptember 7.

**Bebes István**

**polgármester**